MPCB-in Green Mizoram Day 2024 hmang,"751/2024-2025 Aizawl the 11th June, 2024 : Vawiin June ni 11 hi Green Mizoram Day 2024 niin Mizoram puma lawm a nih rualin Mizoram Pollution Control Board (MPCB) pawhin lawmna hun an hmang. Kumina Green Mizoram Day thupui hi ‘I nunna atân thing phun rawh (Plant trees for your life)’ tih niin a lawmna pui ber chu Aizawla Beraw tlângah LAD Minister Pu C. Lalsawivunga hovin hman a ni a. He huna kalkhâwmte chuan chawhnu lamah Zokhawsangah thing an phun a, MPCB staff-te pawhin an Chairman Pu Liankima Lailung (IFS Rtd.) hovin thing an phun ve nghal a ni. Green Mizoram Day pual hian MPCB chuan kum tina a lo tih thin angin thing tiak phun tur thahnem tak an la khâwm leh a, sikul leh college hrang hranga Eco Club-te phun turin an sem chhuak a, nilêngin an office leh a chhehvêlte tifaiin an hnatlâng nghal bawk. Attachment Loading attachment...",Dated: 11 th Jun 24 3:26 PM,https://dipr.mizoram.gov.in/post/mpcb-in-green-mizoram-day-2024-hmang